Luigi Ludus i el seu espectacle “Cantando bajo la magia” aterren a l’Auditori de la Casa de Cultura
2025-07-24

L’activitat cultural del mes d’octubre a les Biblioteques Municipals continua avançant per a commemorar el Dia de les Escriptores i el Dia Internacional de les Biblioteques.

La primera activitat per a commemorar el Dia de les Escriptores, el dimecres dia 13 a les 18.00 hores, tindrà lloc a la Biblioteca Infantil i consistirà en la lectura, en veu alta, de contes inclusius escrits per dones. Una vegada realitzades les lectures, triades pels xiquets i les xiquetes que participen en l’activitat, tindrà lloc un xicotet debat sobre aquestes.

La màgia serà la protagonista del divendres 15 d’octubre, a les 18.00 hores, quan el mag i animador Luigi Ludus aterre a l’Auditori de la Casa de Cultura per a presentar el seu divertit espectacle “Cantando bajo la magia”, un xou pensat per a tots els públics en el qual la música té un paper molt important: les campanes d’hotel amb les quals s’obri la funció i que serveixen per a jugar amb el públic endevinant cançons; jocs cantats mentre va sorgint la màgia; la presència d’Albacete, un gos poeta malhumorat que fa poesia per a rapear…en definitiva, un espectacle per menuts i grans que s’inclou en els actes per a commemorar el Dia de les Biblioteques.

Les invitacions per a assistir a aquest espectacle gratuït es poden reservar en aquest ENLLAÇ.